**Răbdarea**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Răbdarea

Răbdarea e virtutea plină de-ndrăzneală,

care-ți deschide poarta către eternitate,

privește bine lumea, nu vezi cât e de goală,

cum merge ea-n neștire, cu totul către moarte?

Să nu îți plângi de milă de te lovește viața,

s-ar bucura mișeii când te-or vedea plângând,

cu cât îți e mai greu, cu-atât să-ți râdă fața,

să nu-ți audă nimeni sufletul strigând!

Ai fost înfrânt de viață că ăsta-i rolul ei

în jurul tău sunt lupii ce-așteaptă să te rupă,

tu știi că lumea asta e plină de mișei,

ce nevrând să te-asculte, urechile-și astupă!

Ridică-te de cazi și du-te mai departe,

nu lua în seamă lumea și-a lumii clevetire,

toți suntem ai morții, să nu te temi de moarte

că doar acolo-n moarte, e-a vieții împlinire!

Tu lasă lumii lumea, privește doar spre cer,

încrede-te în soartă și rabdă-ți neputința,

că lumea asta piere, așa cum toate pier

și numai prin răbdare primi-vei biruința!